ОБЩИНСКА ИЗБИРАТЕЛНА КОМИСИЯ- ТОПОЛОВГРАД

*град Тополовград- 6560, пл. „Освобождение” № 1, тел. 0470 54830*

П Р О Т О К О Л

№ 22/ 09.10.2015 г.

Днес 09 октомври 2015 година, 17:30 часа се проведе заседание на Общинска избирателна комисия- Тополовград. ОИК Тополовград се състои от 11 члена. На заседанието присъстват 10 члена. Налице е необходимия кворум от членове. Заседанието е законно и може да взима решения.

Присъстват: Кремия Димитрова, Албена Димитрова, Крайо Краев, Андриана Башаева, Анка Димитрова, Георги Гинев, Димитър Деков, Райна Миланова, Петко Гуглев и Диана Кехайова

Отсъстващи: Георги Кьосениколов

Заседанието протече при следния дневен ред:

ДНЕВЕН РЕД:

1. Разглеждане на постъпили документи в ОИК
2. Запознаване с дейностите по инсталиране на СОТ и вземане на решение за режима на ползване на помещенията със СОТ
3. Разни

Гласували поименно:

|  |  |  |
| --- | --- | --- |
| № | Име на члена | Гласувал |
|  | Кремия Димитрова | ЗА |
|  | Димитър Деков | ЗА |
|  | Албена Димитрова | ЗА |
|  | Райна Миланова | ЗА |
|  | Крайо Краев | ЗА |
|  | Анка Димитрова | ЗА |
|  | Андриана Башаева | ЗА |
|  | Георги Гинев | ЗА |
|  | Петко Гуглев | ЗА |
|  | Диана Кехайова | ЗА |

ГЛАСУВАЛИ: ОБЩО-10; ЗА-10; ПРОТИВ- 0

По точка I от дневния ред:

Кремия Димитрова: Днес - 09.10.2015 г. в ОИК – Тополовград постъпи уведомление за обучение на СИК. По пощата пристигна график за обучението на ОИК в Хасково. То ще се състои на 15 октомври от 11,00 часа. Трябва да решим кой ще ходи, за да осигуря превоз на хората до Хасково и ако са повече от 4 трябва да е микробус. Предлагам в обучението в Хасково да участват Крайо Краев, Албена Димитрова, Анка Димитрова и Диана Кехайова

Гласували поименно:

|  |  |  |
| --- | --- | --- |
| № | Име на члена | Гласувал |
|  | Кремия Димитрова | ЗА |
|  | Димитър Деков | ЗА |
|  | Албена Димитрова | ЗА |
|  | Райна Миланова | ЗА |
|  | Крайо Краев | ЗА |
|  | Анка Димитрова | ЗА |
|  | Андриана Башаева | ЗА |
|  | Георги Гинев | ЗА |
|  | Петко Гуглев | ЗА |
|  | Диана Кехайова | ЗА |

ГЛАСУВАЛИ: ОБЩО-10; ЗА-10; ПРОТИВ- 0

РЕШЕНИЕ № 112:

На основание чл. 87, ал.1, т.1 от ИК, ОИК- Тополовград

Р Е Ш И:

1. На обучението на ОИК в град Хасково на 15 октомври 2015 г. да участват следните членове на ОИК- Тополовград: Крайо Краев, Албена Димитрова, Анка Димитрова и Диана Кехайова

По точка 2 от Дневния ред:

Кремия Димитрова: постъпило е писмо от ВрИД Кмет на Община Тополовград със Заповед № 671 за определяне на помещение, което да е оборудвано със СОТ за съхранение на изборните книжа, включително бюлетини. По указания на ЦИК, това помещение се определя със заповед на областния управител, но такава заповед няма. Има заповед на ВрИД Кмет на Община Тополовград, с която това помещение е Стая № 47, а второто помещение, на което ще бъде инсталирана СОТ е работното помещение на ОИК- Тополовград /стая № 47А/. Днес тук беше фирмата за инсталиране на СОТ на помещението за съхранение на бюлетините и на работното помещение на ОИК- Тополовград. От Общинска администрация настояваха пред мен СОТ да има няколко кода за достъп. Аз отказах. ОИК- Тополовград е компетентния орган и само колегите от комисията могат да решат колко кода да има и колко души ще са запознати с тях. Освен СОТ, има и още едно допълнително решение за опазване на изборните материали- восък или пластелин, с който да се запечатва помещението и върху него да се поставя личен печат, който е уникален. Освен СОТ и личен печат , да направим лепенки с подписите на 11- те члена на ОИК.

Димитър Деков: След всяко влизане и излизане от помещението, трябва да се запечатва и да се вписва съответния точен час в дневник.

Кремия Димитрова: В работното помещение на ОИК- тук в стая 47А всички може да знаят кода за СОТ. Трябва да решим колко кода ще имаме за СОТ и колко човека ще го знаят, както и колко човека ще имат достъп до помещението.

Райна Миланова: Предлагам да има един – единствен код и той да се знае само от председателя- Кремия Димитрова. Достъп до помещението да имат председателя, зам. председателя и секретаря.

Кремия Димитрова: На практика предлагам следния начин на действие: пристигат бюлетините. В зависимост от това в колко часа ще дойдат, ще ги пренесем и оставим в стая 47, която е определена за съхранение на изборни материали. В работното помещение на ОИК- 47А ще носим определен брой, преброяваме, определяме резерв, правим пакетите за съответните СИК и отново връщаме в помещение 47. Тук, в работното помещение на ОИК няма да нощуват бюлетини.

Георги Гинев: Предлагам да бъде закупен нов патрон с ключове от двама представители на ОИК и да се сменят по този начин ключовете на помещение № 47.

Кремия Димитрова: Да определим Георги Гинев и Крайо Краев да закупят нов патрон с ключове за помещение № 47.

Гласували поименно:

|  |  |  |
| --- | --- | --- |
| № | Име на члена | Гласувал |
|  | Кремия Димитрова | ЗА |
|  | Димитър Деков | ЗА |
|  | Албена Димитрова | ЗА |
|  | Райна Миланова | ЗА |
|  | Крайо Краев | ЗА |
|  | Анка Димитрова | ЗА |
|  | Андриана Башаева | ЗА |
|  | Георги Гинев | ЗА |
|  | Петко Гуглев | ЗА |
|  | Диана Кехайова | ЗА |

ГЛАСУВАЛИ: ОБЩО-10; ЗА-10; ПРОТИВ- 0

РЕШЕНИЕ № 113:

На основание чл. 87, ал.1, т.1 от ИК, ОИК- Тополовград

Р Е Ш И:

1. За СОТ на помещението за съхранение на изборни материали, включително бюлетини /стая № 47/ да има един код, за който да е информиран единствено председателя на ОИК- Тополовград.
2. На достъп до помещението за съхранение на изборни материали, включително бюлетини /стая № 47/ имат право председателя, зам.председателя и секретаря на ОИК- Тополовград.
3. Помещението за съхранение на изборни материали, включително бюлетини /стая № 47/ да се запечатва с личен печат и лента с печата на ОИК- Тополовград и подписите на 11- те члена на ОИК- Тополовград. Деня и точния час на отваряне и затваряне на помещението да се вписват в дневник.
4. Определя двама членове на ОИК- Тополовград: Георги Гинев и Крайо Краев, които да осигурят нов патрон с ключове за бравата на помещение № 47.

Заседанието бе закрито, поради изчерпване на дневния ред.

ПРЕДСЕДАТЕЛ:

 Кремия Димитрова

СЕКРЕТАР:

 Райна Миланова